Numitoras

Numitoras () – romėnų mitologijos personažas, Alba Longos miesto karalius, Romos įkūrėjo Romulo ir jo brolio dvynio Remo senelis iš motinos pusės. Numitoras buvęs Proko sūnus, trojėno Enėjo palikuonis, Rėjos Silvijos (dvynių motinos) ir Lauzo tėvas.Ovidijus. Fasti IVAleksandra Veličkienė. „Antikos mitologijos žinynas“, Kaunas, „Šviesa“, 2008 m. 188 p.

794 m. pr. m. e.Dionisijas Halikarnasietis. Apie Romos senovę 71.4 Prokas miręs, o sostas turėjęs atitekti Numitorui. Visgi, užuot paveldėjęs sostą, Numitoras buvęs nuverstas ir išvarytas iš karalystės savo brolio Amulijaus, kuris negerbęs tėvo valios ir nepaisęs to, kad brolis buvęs už jį vyresnis. Kad įsitvirtintų valdžioje, Amulijus nužudęs ir brolio sūnus.Livijus. I.3.10 Ovidijus nurodo, kad Numitoras turėjęs du vaikus (Lauzą ir Rėją Silviją),Ovidijus. Fasti IV o Livijus teigia, kad Amulijus nužudęs du jo sūnus.Livijus. Ab Urbe Condita I.3.10

Amulijus, prigrasindamas mirtimi, Rėją Silviją privertęs tapti vestale, kad ši negalėtų susilaukti vaikų; visgi, anot mito, ją per prievartą apvaisinęs dievas Marsas.Livijus I.4.2 Romulas ir Remas nuvertę Amulijų ir Alba Longos karaliaus sostą sugrąžinę Numitorui; tai esą įvykę 752 m. pr. m. e.Dionisijas Halikarnasietis. Apie Romos senovę 71.5

 Šaltiniai 

Kategorija:Romėnų mitologija